JAVNA USTANOVA RAZVOJNA AGENCIJA ČAZMA 

Trg Čazmanskog kaptola 13

43240 Čazma




Na temelju članka IV. Sporazuma o upravljanju sadržajima projekta Čazma Natura, Klasa: 302-02/22-01/02 URBROJ:2103-2-02-22-2 od 17.05.2022. godine, Odluke o zakupu i kupoprodaji poslovnog prostora u vlasništvu i na upravljanju Grada Čazme  (Službeni vjesnik Grada Čazme broj 97/2023, KLASA: 372-03/23-01/7, URBROJ:2103-2-05/04-23-1), Upravitelj Interpretacijsko-rekreacijskog centra Bio park Čazma, Javna ustanova Razvojna agencija Čazma, Trg Čazmanskog kaptola 13, 43240 Čazma, OIB 44545016780 zastupana po ravnatelji Ivani Vojković, mag.hist.et.soc., raspisuje
J A V N I  N A T J E Č A J

 za davanje u zakup ugostiteljskog prostora
1. Naziv zakupodavca:  Javna ustanova Razvojna agencija Čazma




Trg čazmanskog kaptola 13, 43240 Čazma





OIB: 44545016780, Tel:    

2. Predmet zakupa: Poslovni prostor u sklopu Interpretacijsko-rekreacijskog centar Bio park Čazma – biološko kupalište,  površine 135,60 m² za ugostiteljsku djelatnost sukladno čl. 4 Zakona o ugostiteljskoj djelatnosti (NN 85/15, 121/16, 99/18, 25/19, 98/19, 32/20, 42/20, 126/21) te Pravilnik o razvrstavanju i minimalnim uvjetima ugostiteljskih objekata iz skupina "Restorani", "Barovi", "Catering objekti" i "Objekti jednostavnih usluga" (NN 82/07, NN 69/17)).
	Adresa i položaj
	Površina
	Početna mjesečna zakupnina bez PDV-a

	Interpretacijsko rekreacijski centar Bio park Čazma – biološko kupalište 

Ul. Alojza Vulinca, 43240 Čazma

prizemlje
	Prostor za ugostiteljsku djelatnost – 16,25 m² 
Spremište – 12,35 m²
Vanjska terasa – 107 m²
Ukupno: 135,60 m²
	1.017,00 €



Navedeni prostor daje se u zakup kao cjelina, s pripadajućim opremom (12 stolova i 48 stolica za terasu). 

Poslovni prostor nema vlastiti sanitarni čvor. Budući zakupnik može koristiti zajednički sanitarni čvor u sklopu objekta koji je namijenjen za osoblje kompleksa.

Budući zakupnik je dužan opremiti prostor uz prethodnu suglasnost zakupodavca.
Poslovni prostor ne ispunjava minimalne tehničke uvjete za obavljanje ugostiteljske djelatnosti.

Prostor se daje u zakup isključivo za ugostiteljsku djelatnost.
Odabrani ponuditelj dužan je organizirati pružanje ugostiteljskih usluga te u ponudi mora imati brzu hranu i više vrsta bezalkoholnih i alkoholnih pića.

Ugostiteljske usluge ugostitelj pruža u skladu sa zakonskim propisima i propisanim standardima za obavljanje svoje djelatnosti. Ugostitelj je dužan učiniti sve potrebne predradnje za nesmetano pružanje ugostiteljskog objekta i o svom trošku ishoditi sve eventualne dozvole i odobrenja nadležnih tijela za obavljanje svoje djelatnosti na lokaciji koja je predmet zakupa. 
Odabranom ponuditelju je zabranjeno davanje zakupljenog prostora u podzakup.

Zakupnina - Početni iznos zakupnine za navedeni prostor utvrđen je  Odluke o zakupu i kupoprodaji poslovnog prostora u vlasništvu i na upravljanju Grada Čazme  (Službeni vjesnik Grada Čazme broj 97/2023, KLASA: 372-03/23-01/7, URBROJ:2103-2-05/04-23-1), Prilog 1. i Prilog 2.

· početna zakupnina Zona I je 7,5 € za m² površine.
· jamčevina iznosi 1.000 eura.
U zakupninu nisu uključeni troškovi utrošene električne energije, odvoza komunalnog otpada, telefona, čišćenja i održavanja prostora. Navedene troškove zakupoprimac snosi samostalno. Obračun potrošnje električne energije i vode vršiti će se putem kontrolnih brojila.
Prostor se daje u zakup u viđenom stanju na rok od 2 godina. 
OBVEZA RADA: odabrani ponuditelj dužan je raditi za vrijeme rada kompleksa
Mogućnost rada

Jamčevina se uplaćuje na račun Javna ustanova Razvojna agencija Čazma HR8024020061100999222, s pozivom na broj HR68 9016 – OIB, svrha uplate – jamčevina za natječaj. Fotokopiju dokaza o uplati potrebno je priložiti uz prijavu.

I. U natječaju mogu sudjelovati pravne i fizičke osobe registrirane za obavljanje

ugostiteljske djelatnosti minimalno 3 godine na području RH te koje nemaju dugovanja prema Gradu Čazmi i Javnoj ustanovi Razvojna agencija Čazma.
II. Prijave na javni natječaj s pripadajućom numeriranom i uvezanom
dokumentacijom predaju se u Javnu ustanovu Razvojna agencija Čazma, Trg čazmanskog kaptola 13, 43240 Čazma  ili  preporučeno poštom u zapečaćenom omotu na adresu: 
JAVNA USTANOVA RAZVOJNA AGENCIJA ČAZMA 

Trg Čazmanskog kaptola 13

43240 Čazma  
S naznakom: “ne otvarati, prijava na Natječaj za dodjelu poslovnog prostora u zakup”.

Na omotnici ne navoditi nikakve osobne podatke.

III. Rok za podnošenje prijava je 08.04.2024. 
IV. Otvaranje ponuda održat će se 09.04.2024. u 9.00 sati u službenim prostorima Javne ustanove Razvojne agencije Čazme na adresi Trg čazmanskog kaptola 13, 43240 Čazma
Otvaranju ponuda moraju pristupiti natjecatelji ili opunomoćenici natjecatelja sa ovjerenom punomoći.

V. Pisana prijava za sudjelovanje na javnom natječaju mora sadržavati:

a) dokumentaciju koja sadrži osnovne osobne podatke o ponuditelju, uz dostavu odgovarajućih dokaza (OIB, dokaz o prebivalištu, odnosno sjedištu ponuditelja, obrtnicu, podatke iz sudskog registra za pravne osobe i slično), kratak opis svih djelatnosti s kojima se bavi te podatak od kada se bavi ugostiteljskom djelatnošću ;

b) ponuđeni iznos mjesečne zakupnine;

c) broj žiro- računa radi povrata jamčevine ukoliko natjecatelj ne uspije u natječaju,

d) izvornik ili ovjerenu presliku potvrde o stanju poreznog duga ponuditelja što ju je izdala nadležna porezna uprava Ministarstva financija, ne stariju od 30 
e) dokaz o solventnosti ( za obrtnike BON 2, za pravne osobe BON 1)
f) dokaz o uplati jamčevine;

g) izjavu ponuđača da preuzima poslovni prostor u viđenom stanju, da ga je dužan urediti, opremiti i privesti namjeni o vlastitom trošku i da se odriče primjene instituta stjecanja bez osnove i poslovodstva bez naloga;

VI. Cijena ponude:

Cijena ponude mora biti izražena u eurima. Ponuda mora sadržavati iznos ukupne mjesečne zakupnine bez PDV-a za ponuđeni ugostiteljski prostor. Ponude ispod početne mjesečne zakupnine, neće se razmatrati.

VII. Rok i način plaćanja: zakupnina se plaća mjesečno, do 15.-tog po proteku mjeseca na transakcijski račun zakupodavca.

VIII. Rok valjanosti ponude: - 30 dana od dana otvaranja ponude.

IX. Kriterij odabira ponude:- kriterij odabira najpovoljnije ponude je najpovoljnija ponuda. 
Najpovoljnijom ponudom smatrat će se ona koja uz ispunjenje svih uvjeta iz ovog Natječaja sadrži i najveći iznos mjesečne zakupnine. U slučaju da su dva i više ponuđača ponudila jednak najviši iznos mjesečne zakupnine, najpovoljnija ponuda odredit će se usmenim javnim nadmetanjem pred Povjerenstvom.
X. Povjerenstvo neće razmatrati ponude, odnosno prijave:

· fizičkih i pravnih osoba koje su po bilo kojoj osnovi dužnici Grada Čazme i JU Razvojne agencije Čazma zbog neispunjenih dospjelih obveza (komunalna naknada, komunalni doprinos, zakupnina, naknada za korištenje prostora i slično)

· fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija - Porezna uprava;

· pravnih osoba koje nisu solventne;

· fizičkih i pravnih osoba koje nisu podnesene u roku, odnosno nisu potpune ili ne ispunjavaju uvjete iz javnog natječaja.

Upravitelj zadržava pravo da po provedenom natječajnom postupku ne izabere nijednog ponuđača.
Natjecatelju koji ne uspije na natječaju vratit će se jamčevina u roku od 15 dana od dana donošenja odluke o najpovoljnijem natjecatelju.

Ukoliko najpovoljniji natjecatelj odustane od sklapanja Ugovora o zakupu, nema pravo na povrat uplaćene jamčevine.

Jamčevina natjecatelja koji dobije u zakup poslovni prostor zadržava se kao beskamatni depozit za cijelo vrijeme trajanja zakupa kao osiguranje redovnog podmirenja obveza.
Natjecatelj koji dobije u zakup poslovni prostor dužan je prije sklapanja Ugovora o zakupu dostaviti bjanko zadužnicu na iznos od 10.000 € (desettisuća eura).
Poslovni prostor na kojem je zasnovan zakup na temelju uvjeta iz ovoga članka ne može se dati u podzakup.

Prijave zaprimljene izvan roka navedenog u natječaju neće se razmatrati.

Javna ustanova Razvojna agencija Čazma zadržava pravo na poništenje natječaja te pri tome ne snosi nikakvu odgovornost prema natjecateljima, kao ni troškove sudjelovanja natjecatelja u natječaju.

Sve informacije vezane uz natječaj, kao i uvid u stanje poslovnog prostora mogu se dobiti radnim danom od 8,00 do 15,00 sati u Javnoj ustanovi Razvojna agencija Čazma, kao i na broj telefona 043-440-492
                                              Javna ustanova Razvojna agencija Čazma
